Vallensbæk Stationstorv

**Arbejdsnotat og referat fra**

afdelingsbestyrelsesmøde onsdag **den 21. marts 2018 kl. 10 - 12**

Mødet blev holdt i fælleslokalet, Vallensbæk Stationstorv 3.

Referat: Peder 26. marts 2018

Deltagere: Marianne, Jørgen B, Jørgen A, Gert og Peder

Under punktet igangværende projekter og kommende projekter deltog driftsleder Michael Handschuh og driftschef Peter Lundgreen.

-----------------------------------------------------------------------------------------------------------------------------------------------

**Dagsorden:**

**F: Godkendelse af referat fra sidste møde.**

Arbejdsnotat og referat fra møde den 21. februar blev underskrevet.

**F: Orientering fra formanden og følgende emner:**

**Afsluttende følgegruppemøde.**

Peder orienterede om, at der tirsdag den 6. marts var der afsluttende møde med Følgegruppen. Michael Nielsen-Elgaard kunne fortælle, at byggeregnskabet er afleveret til Vallensbæk Kommune, hvor det kommer til behandling i økonomiudvalget i april måned. Regnskabet holder sig inden for de aftalte rammer.

Det er nu afklaret, at emhætter er lovligt monteret, og der kan derfor ikke kræves udskiftning. Peter Kohler gjorde opmærksom på, at hvis der er beboere, som ønsker at udskifte emhætte, så skal ventilation indstilles efter montering af ny emhætte.

*(Vi skal have afklaret, om der i byggeregnskabet kan blive et beløb til emhætter).*

Der er stadig et åbent spørgsmål med hensyn til "inddækning" af ventilation på taget. Vallensbæk Kommune mener ikke, at ventilation er korrekt inddækket og kræver det ændret, medens NJ-gruppen modsat mener, at de ikke er pligtig til at foretage ændring. Det er endnu ikke afgjort om NJ-gruppen har pligt til at foretage ændring, eller om det bliver på beboernes regning, hvis Vallensbæk Kommune fastholder deres krav. Der afventes stadig afgørelse fra Planklagenævnet.

Med hensyn til skillevægge, hvor en del beboere har lavet en samlet henvendelse til NJ-gruppen om en mindelig ordning (nedslag i pris), da Vallensbæk Boligselskab ikke kan godkende væggene, som korrekt opført, så har NJ-gruppen meddelt os, at de vil tage det med på 1-års gennemgang, uden at fortælle nærmere om, hvad det betyder.

Marianne Vittrup bragte vedligeholdelse af søjler på parkeringsdækket på banen. Det er åbenbart os, som har vedligeholdelsespligten. Der er lidt uklarhed om, hvorvidt søjlerne skulle have været beklædt, eller det skulle have været "bare" betonsøjler. Som det er nu, så koster det os måske kr. 20.000 i årlig vedligeholdelse på grund af påkørsler.

**Opfølgning seminar**

Vi deltog alle i seminaret fredag den 16. marts. Vi afventer nu resultatet af vores indsats, nemlig Målsætningsprogram og handlingsprogram for VB til udtalelse på vores AB-møde den 23. maj. Skal færdig behandles på organisationsbestyrelsesmøde den 28. maj.

Til punktet - pas på huslejen, havde vi ikke så mange kommentarer på seminaret.Lige nu er vi i gang med første hele regnskabsår, så vi kender dårligt vores udgifter.

**Orientering fra formandsmøde**

På mødet i marts måned drøftede vi samarbejdet mellem de ansatte i boligselskabet, KAB og afdelingsbestyrelsen. Jeg mener, at konklusionen blev, at vi skal have beskrevet de forskelliges roller og ansvar.

Derudover skal formændene m/k også i april måned have en arbejdseftermiddag, hvor vi gennemgår katalog med ydelser fra KAB, får vi de ydelser, vi betaler for ? Matcher det med prisen, vi betaler ?

**Igangværende projekter og kommende projekter - mest til orientering og løbende opfølgning**

Første punkt på mødet, her deltog den nye driftsleder Michael Handschuh, som fik lejlighed til at præsentere sig, og driftschef Peter Lundgreen.

Vi gik igennem skemaet **I gang VST - EK**, vedhæftet med kommentarer.

Peter fortalte, at montering af blødtvandsanlæg går i gang 16. april, hvis planer holder.

De fleste af de øvrige opgaver er det Michael, som følger op på.

Aftale om servicerammer skal vi snart til at sætte i gang.

Michael bliver fremover inviteret til vores bestyrelsesmøder.

**F: Aktuelle punkter sendt til formanden**

Marianne havde fremsendt spørgsmål om økonomi for fødselsdagsfest, som fælleslokaleudvalget gerne vil arrangere.

**Vi besluttede, at hæve udgiften på VST, beboerudgifter, hvor vi har et budget på kr. 10.000. Samtidig opkræves deltagerbetaling kr. 50.**

**F: Næste møde**

18. april

**F: Eventuelt**

Generalforsamling i Vallensbæk Senior Park

**Kalender**

*Onsdag 18. april kl. 10 - 12 Afdelingsbestyrelsesmøde VST*

*Onsdag 23. maj kl. 10 - 12 Afdelingsbestyrelsesmøde VST*

Mandag 28. maj kl. 16.00 Organisationsbestyrelsesmøde i KAB/Peder

Mandag 25. juni kl. 17.00 Repræsentantskabsmøde i ROS/Peder og Gert

*Onsdag 22. august kl. 10 - 12 Afdelingsbestyrelsesmøde VST*

Onsdag 19. september Afdelingsmøde Vallensbæk Stationstorv

Mandag 24. september kl. 16. 00 Organisationsbestyrelsesmøde i HØJ/Peder

Mandag 10. december kl. 16.00 Organisationsbestyrelsesmøde i HØJ/Peder

Vallensbæk, den 26. marts 2018

Peder

Godkendt den 18. april 2018

Marianne Johansen Gert Ehrhorn Jørgen Bresson

Jørgen Anthoni Peder Christian Kornum